stanford-oval/wikipedia huggingface dataset:
נהר האגם האדום

| --- | --- |
ניתן לראות בצידה הימני של התמונה את פיתולו של הנהר באזור של העיר קרוקסטון
ניתן לראות בצידה הימני של התמונה את פיתולו של הנהר באזור של העיר קרוקסטון
 מידע כללי
 אורך:  310.6 קילומטרים
 יובלים:  Clearwater River 
 מדינות באגן הניקוז:  ארצות הברית 
 
 מפה של צפון-מערב מדינת מינסוטה, כאשר נהר האגם האדום מודגש
 
נהר האגם האדום (באנגלית: Red Lake River) הוא נהר הממוקם בצפון-מערב מינסוטה. הנהר זורם מצידו המערבי של האגם האדום התחתון (Lower Red Lake) וממשיך מערבה. לאחר שעובר בערים תיף ריבר פולס, רד לייק פולס וקרוקסטון, מתמזג הנהר עם הנהר האדום של הצפון בעיר איסט גרנד פורקס. אורכו הכולל של הנהר הוא 310.6 ק"מ. נהר האגם האדום ידוע כאתר בילויים פופולרי לתושבי האזור.
נהר האגם האדום תרם לשיטפונות הכבדים של 1997 בגרנד פורקס רבתי, ובנוסף גרם נזק אם כי פחות חמור, לעיר קרוקסון.
הנהר זורם במהלכו בסוגים שונים של תוואי קרקע; לאחר עוברו את האגם האדום, זורם הנהר דרך ביצה בשמורת הטבע האינדיאנית האגם האדום. לאחר מכן עובר הנהר בשטחי ערבה ובאדמות חקלאיות. לאחר עוברו את העיר סנט הילאייר, גדותיו של הנהר הופכים תלולים יותר; בחלקים שונים של הגדה צומחת צמחייה מעובה.
נהר האגם האדום הוא אחד מנתיבי שיט הקאנו הבודדים במדינת מינסוטה, ומספר אתרי קמפינג פזורים לאורכו.
| --- | --- |
בקרת זהויות :  VIAF: 315530550   WorldCat (עם VIAF): 315530550
נבחרת אוזבקיסטן בכדורגל עד גיל 20

נבחרת אוזבקיסטן בכדורגל עד גיל 20 מייצגת את אוזבקיסטן בתחרויות כדורגל בינלאומיות עד גיל 20. היא מנוהלת על ידי התאחדות הכדורגל של אוזבקיסטן וחברה בקונפדרציית הכדורגל של אסיה.
היסטוריה > גביע אסיה עד גיל 20

הופעת הבכורה של נבחרת אוזבקיסטן בכדורגל עד גיל 19 בגביע אסיה בכדורגל עד גיל 20 הייתה ב-2002 בקטר. הנבחרת העפילה לשלבי הנוקאאוט של הטורניר, וברבע הגמר ניצחה את סוריה 4–0. בחצי הגמר התמודדה אוזבקיסטן מול יפן והפסידה 2–4 בדו-קרב פנדלים. ובמשחק על המקום השלישי הפסידה לערב הסעודית. הישג השיא באליפות עד גיל 19 היה ב-2008, אז העפילה הנבחרת בגמר, והפסידה 1–2 לאיחוד האמירויות הערביות.
הנבחרת זכתה בגביע אסיה עד גיל 20 - 2023 (אנ'), לאחר ניצחון בגמר 1–0 על עיראק.
היסטוריה > גביע העולם עד גיל 20

נבחרת אוזבקיסטן עד גיל 20 שיחקה חמש פעמים בגביע העולם בכדורגל עד גיל 20. ב-2003 וב-2009 הודחה הנבחרת בשלב הבתים, אך ב-2013 עלתה עלתה לפלייאוף ובשמינית הגמר ניצחה את יוון 3–1, אך הפסידה ברבע הגמר לצרפת 4–0. ב-2015 שוב הודחה הנבחרת ברבע הגמר, הפעם על ידי סנגל. בגביע העולם בכדורגל עד גיל 20 - 2023 העפילה הנבחרת לשמינית הגמר, בה הפסידה 0–1 לישראל.
ראו גם

נבחרת אוזבקיסטן בכדורגל
הערות שוליים

↑  תומר חבז, ‏גדולים אחד אחד: ישראל ברבע גמר המונדיאליטו, באתר ONE‏, 31 במאי 2023
נבחרת אוזבקיסטן במשחק נגד אזרבייג'ן, 20 במאי 2009
מרקב (מפרש)

| --- | --- |
   
 מיקומו של מרקב בקבוצת הכוכבים מפרש
 נתוני תצפית
 קבוצת כוכבים:  מפרש
 שמות נוספים:  κ במפרש, HD 81188
 סוג:  תת-ענק כחול
 בהירות נראית:  2.47
 סיווג ספקטרלי:  B2 IV
 עלייה ישרה:  09ʰ 22ᵐ 06.82ˢ מילי-שניות קשת בשנה
 נטייה:  ‏38.4″ ‏00′ ‏55°‏- מילי-שניות קשת בשנה
 מאפיינים פיזיים
 בהירות מוחלטת:  3.75-
 מרחק:  572  שנות אור 175.37  פארסק
 רדיוס:  6.9 רדיוסי שמש
 מסה:  12.5 מסות שמש
 עוצמת הארה:  פי 2,700 מהשמש
 טמפרטורה:  22,120 K
 גיל:  15.7 מיליון שנים
 מהירות רדיאלית:  21.9 קילומטר בשנייה
 היסט:  5.7±0.3 אלפיות של שניות קשת
 מערכת
 כוכבים נלווים:  מרקב B
מָרְקֶבּ או κ במפרש הוא כוכב כפול ספקטרוסקופי שנמצא במרחק של כ-570 שנות אור ממערכת השמש בקבוצת הכוכבים מפרש ובהירות נראיתו היא מדרגה 2.47, הרביעית בעוצמתה בקבוצה. מקור שמו הוא בערבית مركب - מרקאב - "רכוב" או "רכב" ככל הנראה מתייחס לספינה ספינה ארגו שפורקה לארבע קבוצות, בהן הקבוצה מפרש. יחד עם הכוכבים δ במפרש, אספידיסקה ואוויור הוא יוצר אסטריזם דמוי צלב שמזכיר את הקבוצה הצלב הדרומי, אך לא מצביע לדרום ונקרא לפעמים "הצלב המזויף".
תכונות

מרקב הוא תת-ענק כחול מסוג ספקטרלי B2 IV, מסתו יותר מ-12 מסות שמש, רדיוסו כ-7 רדיוסי שמש, טמפרטורת פניו כ-22,000 קלווין והוא מאיר בעוצמה של פי 2,700 מעוצמת ההארה של השמש באור נראה, אך בשל הטמפרטורה הגבוהה של פניו כמעט כל קרינתו היא בתחום העל-סגול כך שעוצמת ההארה הכוללת שלו היא פי 18,400 מעוצמת ההארה של השמש. נראה שהוא נמצא בסוף שלב התכת המימן שבליבתו להליום ומתחיל בתהליך של התנפחות והתקררות שיהפוך אותו לענק כחול ולאחר מכן לענק אדום.
מרקב B

מדידות ספקטרוסקופיות מראות שהמהירות הרדיאלית של מרקב משתנה במחזוריות קבועה כך שככל הנראה יש לו בן זוג עמום שמקיף אותו בזמן הקפה של 116 ימים ו-15.6 שעות. לא ידוע מה סוגו הספקטרלי של בן הזוג או כל מידע אחר על תכונותיו, אך נראה שהמרחק ביניהם קטן והפרש הבהירות גדול ומשום כך לא ניתן להבחין בקרינה של בן הזוג וללמוד עליו ממנה. אם מסתו היא סביב מסת שמש אחת, אז רדיוס ההקפה צריך להיות סביב יחידה אסטרונומית אחת.
הערות שוליים

1 2 3  SIMBAD: κ Velorum
1 2 3  N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun - κ Velorum, Monthly Notices of the Royal Astronomical Society, Vol. 410, Iss. 1 (2011)
↑  L. E. Pasinetti Fracassini, L. Pastori, S. Covino & A. Pozzi: Catalogue of Apparent Diameters and Absolute Radii of Stars - κ Velorum, Astronomy & Astrophysics, vol. 367 (2001)
↑  N. A. Sokolov: The determination of T_eff_ of B, A and F main sequence stars from the continuum between 3200 A and 3600 A, Astronomy & Astrophysics Supplement, vol. 110 (1995)
↑  D. Pourbaix, A. A. Tokovinin, A. H. Batten, F. C. Fekel, W. I. Hartkopf, H. Levato, N. I. Morrell, G. Torres & S. Udry: The ninth catalogue of spectroscopic binary orbits - κ Velorum, Astronomy & Astrophysics, vol. 424 (2004)
נברן השדה

| נברן השדה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: אוגריים
תת־משפחה:: ארוויקוליים
סוג:: נברן שדות
מין:: נברן השדה
שם מדעי
 Microtus guentheri

נברן השדה (שם מדעי: Microtus guentheri) הוא מין נברן ממשפחת האוגריים. זהו מכרסם נפוץ מאוד הפוגע בחקלאות ונחשב מטרד כבד בשדות מסוימים.
הנברן הוא יצור קטן באורך 100–150 מ"מ ובמשקל 32–68 גרם. הוא בעל פרווה זהובה-חומה וראש גדול עם לסתות גדולות. הנברן מצוי במחילות באדמה ויוצא לחפש זרעים ושורשים או צמחים קטנים על פני השטח כשאין טורפים בסביבה. הוא מצוי בערבות, שדות מרעה ורמות נמוכות.
נברן השדה נפוץ בישראל, וגם בלבנון, סוריה, עיראק, איראן, טורקיה, ירדן, בולגריה, יוון, סרביה ומונטנגרו, מצרים ולוב.
הערות שוליים

↑  נברן השדה באתר הרשימה האדומה של IUCN
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
  
| --- | --- |
בקרת זהויות :  NLI: 987007531441805171  LCCN: sh85084945
נברן ברנט

| נברן ברנט |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: אוגריים
סוג:: Lasiopodomys
מין:: נברן ברנט
שם מדעי
 Lasiopodomys brandtii ‏Radde, 1861

נברן ברנט (שם מדעי: Lasiopodomys brandtii) הוא מין של נברן מתת-משפחת הארוויקוליים שבמשפחת האוגריים החי בצפון אסיה לאורך ערבות עשב ושיחיות בסין, מונגוליה ורוסיה.
מאפיינים

הנברן מגיע לאורך של 15 ס"מ, בעל זנב באורך 3.5 ס"מ ומגיע למשקל ממוצע של 55 עד 84 גרם. הנברן בעל אוזניים קצרות ועגולות, כפות רגליים ושעירות מאוד וזנב חום ושעיר. שאר הגוף בעל גוון אפור בהיר חולי, המתאים להסוואה.
הנברן חי בטבע לאורך צפון סין בחביי, ג'ילין ובמונגוליה הפנימית, בערבות מונגוליה ובעבר הבאיקל, הסמוך לימת באיקל שברוסיה. הנברן מצוי לרוב בערבות יבשות וקרירות, אך לעיתים נמצא סמוך לגדות אגמים וגדות נהרות. תפוצתו בטבע רחבה והוא בעל מצב שימור "ללא חשש" לפי הרשימה האדומה של IUCN.
הנברן מצוי לרוב מתחת לאדמה במחילות המוניות המונות חברים רבים החיים בהרמוניה. המושבה מתרבה כל שנה כשכל נקבה ממליטה עד 7 גורים. לעיתים הנברנים מתפרצים בכמות גבוהה ומגיחים לפני האדמה, שם הם מתפזרים ומאיימים על הצמחייה סביבם. רבים מהם גם נטרפים בידי טורפים כמו עופות דורסים, חתול פאלאס, שועלים וסמוריים כמו סמור הערבה. התפרצויות שלהם קורות מדי שנה בערבות מונגוליה ומאיימות על החקלאות באזור.
הערות שוליים

↑  נברן ברנט באתר הרשימה האדומה של IUCN
מתקפת הטרור של התנועה החנפית בוושינגטון די. סי. (1977)

| --- | --- |

 תאריך:  9 במרץ 1977 – 11 במרץ 1977 (3 ימים) 
 מקום:  מטה, Islamic Center of Washington, John A. Wilson Building 
 קואורדינטות:  38°53′42″N 77°01′53″W﻿ / ﻿38.895°N 77.031388888889°W﻿ / 38.895; -77.031388888889
 סוג:  משבר בני ערובה 
 הרוגים:  2 
 מבצע:  Hamaas Abdul Khaalis, ארדשיר זאהדי, אשרף גורבאל, מריון בארי, Sahabzada Yaqub Khan 
 he
 
מתקפת הטרור של "התנועה החנפית" בוושינגטון התרחשה בימים 9 עד 11 במרץ 1977. חוליה בת 12 חמושים מארגון טרור מוסלמי-חנפי השתלטה על שלושה מבנים בוושינגטון די. סי. שבארצות הברית, לקחה 149 בני ערובה והרגה שני אנשים. לאחר משא ומתן ארוך, החמושים נכנעו ובני הערובה שוחררו.
רקע

מנהיג החוליה, חמאס עבדול חאליס, היה בעבר מזכיר ארצי של הארגון "אומת האסלאם". חאליס נולד באינדיאנה בשנת 1921 בשם ארנסט מק'גי. הוא השתחרר מצבא ארצות הברית לאחר שהתגלה כחסר יציבות נפשית. לאחר השחרור עבד כמתופף ג'אז בניו יורק, ובתחילת שנות ה-50 התאסלם ושינה את שמו לחמאס עבדול חאליס. הוא נרשם כחבר בארגון "אומת האסלאם", והתבלט בפעילותו במשרדי הארגון ובבתי הספר שלו. הוא מונה למזכיר הארגון בשנת 1956. בפעילותו ניסה חאמיס לקרב את הארגון לערכים המסורתיים של האסלאם, אך הוא נתקל בהתנגדות והסתכסך עם חברי הארגון.
בשנת 1958 פרש חאליס מ"אומת האסלאם" וייסד ארגון אסלאמי יריב בשם "התנועה החנפית", על שם האסכולה החנפית, הנחשבת לאסכולה הליברלית והמקלה מבין ארבע האסכולות הפרשניות של האסלאם הסוני.
בשנת 1968 הוא נעצר באשמת ניסיון סחיטה, אך שוחרר על רקע מחלת נפש.
בשנת 1972 פרסם חאליס מכתב פתוח שבו תקף את ההנהגה והאמונות של "אומת האסלאם", וכן השמיץ את מנהיג הארגון, אלייז'ה מוחמד.
בשנת 1973 שמונה גברים חמושים פרצו לביתו של חאליס בוושינגטון, ורצחו שבעה אנשים: חמישה מילדיו, נכדו (שהיה אז בן תשעה ימים) ואדם נוסף. הם פצעו את אשתו ובתו של חאליס, שזיהו חמישה מהתוקפים. הרוצחים נעצרו ונידונו למאסר עולם. חאליס טען שהרוצחים קשורים ל"אומת האסלאם", וכי בית המשפט לא מיצה איתם את הדין.
המצור והפיגוע

ב-9 במרץ 1977 בשעה 11:00 בבוקר, שבעה מחברי הארגון של חאליס פרצו למבנה ההנהלה של ארגון "בני ברית" בוושינגטון די. סי., ולקחו מעל 100 בני ערובה.
כשעה לאחר מכן, שלושה מחברי הארגון נכנסו למרכז האסלאמי של וושינגטון, ולקחו 11 בני ערובה.
באותו יום בשעה 2:20 בצהריים, נכנסו שניים מחברי הארגון לבניין וילסון, הסמוך לבית הלבן ולעיריית וושינגטון די. סי. הם עלו לקומה החמישית, בה שכנו משרדי ראש העיר ומועצת העירייה, על מנת למצוא אנשים ידועים ולקחת אותם כבני ערובה. כאשר דלת המעלית נפתחה, החוטפים ירו למוות בכתב רדיו בשם מוריס וויליאמס, בן 24. בנוסף, ארבעה אנשים נפצעו, ביניהם מריון בארי (אנ'), שהיה אז חבר במועצת העיר, ולימים הפך לראש העיר בעצמו. אחד הפצועים, שוטר בשם מק קאנטרל, מת לאחר מספר ימים בבית החולים.
החוטפים הטילו מצור על המבנים במשך יום וחצי, שבמהלכם ניהלו שיחות טלפון רבות. בשיחות הטלפון חאליס גינה את השופט היהודי שניהל את המשפט של רוצחי משפחתו. "היהודים שולטים בבתי המשפט ובעיתונות", הוא טען שוב ושוב.
במהלך המצור הוצבו שומרים בבנייני הממשלה, וחברי הקונגרס קיבלו ליווי משטרתי. אנדרטת וושינגטון נסגרה באופן זמני למבקרים, עקב קרבתה לחברי הארגון החמושים. יצחק רבין, ראש ממשלת ישראל, סיים את פגישותיו עם הנשיא ג'ימי קרטר וחזר בשקט לישראל.
דרישות החוטפים

חאליס ואנשיו דרשו להעביר לידיהם את חמשת האנשים שהורשעו ברצח בני משפחתו של חאליס בשנת 1973, כנראה על מנת להרגם.
חאליס דרש גם שיוחזרו לו 750 דולר ששילם על הוצאות משפטיות עקב ביזיון בית משפט בזמן המשפט של רוצחי משפחתו.
כמו כן דרשו אנשי הארגון להיפגש עם מוחמד עלי, ולבטל את הקרנת הבכורה של הסרט "המסר", בטענה שהוא מהווה חילול הקודש. ככל הנראה, סרט זה היה הגורם העיקרי שהניע את חאליס לבצע את הפיגוע.
משא ומתן

עם היוודע דבר החטיפה, התנדבו שלושה שגרירים ממדינות מוסלמיות לנהל משא ומתן עם החוטפים. אשרף גורבאל (מצרים), ארדשיר זאהדי (איראן) וסהבזדה יעקוב-חאן (פקיסטן) שוחחו בטלפון במשך שעות עם חאליס ועם החוטפים החמושים, הקריאו להם קטעים מהקוראן המתארים את החמלה והרחמים של האסלאם, וקראו להם להיכנע.
בערב ה-11 במרץ נפגשו לבסוף שלושת השגרירים, יחד עם מספר אנשי ממשל, עם חאליס. השיחה נמשכה כשלוש שעות, ובמהלכה הובטח לחוטפים שרובם ישוחררו אם לא יפגעו בבני הערובה.
ב-12 במרץ לפנות בוקר הודיעו חאליס ואנשיו על כניעתם ועל שחרור החטופים.
בעיתון טיים נכתב: ”האירוע הסתיים במספר קורבנות נמוך יחסית, בזכות גורמי אכיפת החוק וסבלנותם הרבה, ויותר מכל, ייתכן שהוא הסתיים כך בזכות התערבותם האמיצה של שלושת השגרירים המוסלמים.”
כל החוטפים נשפטו והורשעו. חאליס קיבל גזר דין של 120 שנים בכלא, עם אפשרות לשחרור מוקדם לאחר 21 שנים, בתנאים מסוימים (שלא מולאו).
אחרית דבר

האירוע גרם לקירוב לבבות בין הקהילה היהודית והקהילה המוסלמית של וושינגטון. לאחר שחרור בני הערובה אמרו מנהיגי המרכז האסלאמי של וושינגטון למנהיגי "בני ברית": "עכשיו אנחנו קהילה אחת."
חאליס מת בכלא בקרוליינה הצפונית בשנת 2003.
מריון בארי החלים מפציעתו, ומאוחר יותר נבחר לראשות העיר וושינגטון די. סי.
בשנת 2007 שונה שמו של חדר העיתונות בקומה החמישית בבניין וילסון על שם כתב הרדיו שנרצח בפיגוע, מוריס וויליאמס.
הערות שוליים

↑  מתוך הספר "אנציקלופדיה להיסטוריה המוסלמית-אמריקנית", ניתן לקריאה מקוונת כאן (באנגלית).
↑  שלושים ושמונה שעות של טרור, באתר טיים מגזין (באנגלית).
↑  מתוך הספר "אנציקלופדיה SAGE לטרור", ניתן לקריאה מקוונת כאן (באנגלית).
נוהו

| --- | --- |
רחוב בונד, מבט מערבה.
רחוב בונד, מבט מערבה.
 מדינה:  ארצות הברית ארצות הברית
 מדינה:  ניו יורק (מדינה) ניו יורק
 עיר:   ניו יורק
 רובע:  מנהטן
 קואורדינטות:  40°43′43.07″N 73°59′33.11″W﻿ / ﻿40.7286306°N 73.9925306°W﻿ / 40.7286306; -73.9925306
  מפת מיקום  מפה מפורטת   (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזינוהו(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזינוהו(למפת מנהטן רגילה) נוהו(למפת מנהטן מוגדלת) נוהו  he tabBackground:;tabBorder:#aaa;defaultTab:0;
נוהו (באנגלית: NoHo) היא שכונה ברובע מנהטן של העיר ניו יורק במדינת ניו יורק שבארצות הברית.
שמה של השכונה הם ראשי תיבות של המשפט באנגלית "North of Houston Street" - "צפונית לרחוב האוסטון" - במעין משחק מילים עם שם השכונה הדרומית לרחוב האוסטון - ה"סוהו" שהוא ראשי תיבות של המשפט "South of Houston" - "דרומית לרחוב האוסטון").
השכונה גובלת בדרומה ברחוב האוסטן, במערבה בשכונת הבאורי, בצפונה בכיכר אסטור ובמערבה בשדרת ברודוויי. השכונה ממוקמת בין השכונות גריניץ' וילג' והאיסט וילג'.
השכונה הוקמה בשנות ה-20 של המאה ה-19 עת שהוקם רחוב לאפייט. רחוב זה היה רחוב אופנתי ויוקרתי. קודם להקמת הרחוב היה האזור בו ממוקמת השכונה אזור חקלאי בו חוות רבות. לאחר הקמת השכונה הפכה השכונה למרכז תרבות. שרידים לתקופה זו הם מבני הקולונייד רו שנבנה בשנת 1833 ומבנה התיאטרון הציבורי בו פועל גם כיום התיאטרון הציבורי של ניו יורק.
ב-29 ביוני 1999 הוכרזו מבנים רבים בשכונה כמבנים היסטוריים לשימור בשל אופיים הייחודי.
נהר די-נור

נְהַר דִּי נוּר (בתרגום מארמית: נהר של אש) הוא נהר אגדי המוזכר במקורות יהודיים.
בספר דניאל, פרק ז', מתואר נהר די-נור היוצא מלפני כיסא הכבוד.
חז"ל אמרו עליו שיוצא מזיעת חיות הקודש, הנושאות את כיסא הכבוד. יש גם תיאורים של נהר די-נור המשמש כחלק מן הגיהנום ובו נענשים הרשעים, שעל ראשיהם הוא נשפך, ואולי דרכו יזוקקו נשמות כל בני האדם, בטבילת אש. מהנהר גם נבראים מלאכים רבים בכל יום.
בקבלה ובחסידות מופיע נהר די נור פעמים רבות, רבות מהן בהקשר של היטהרות רוחנית.
יש שמזהים את נהר די נור בדברי חז"ל כשביל החלב, עקב מאמר הגמרא (תלמוד בבלי, מסכת ברכות, דף נ"ח) לפיו אם לא היה זנב העקרב טבול בנהר די נור - לא היה אדם שנעקץ מעקרב יכול לחיות. ואכן, שביל החלב נראה כיוצא מתוך "זנבו" של מזל עקרב.
הערות שוליים

↑  משה גלנץ, חלב שנשפך או נהר של אש? "שביל החלב" חוזר, באתר ynet, 5 ביוני 2020
נברודי

| --- | --- |

נוף נברודיני טיפוסי
 מידע כללי
 גובה:  1,847 מ' 
 מדינה:  איטליה איטליה
 מיקום:  מסינה, איטליהאיטליה
 רכס הרים:  האפנינים הסיציליאנים
 קואורדינטות:  37°54′00″N 14°35′00″E﻿ / ﻿37.9°N 14.583333333333°E﻿ / 37.9; 14.583333333333
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןנברודי(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןנברודי(למפת סיציליה רגילה) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןנברודי(למפת סיציליה מוגדלת) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןנברודי
 
נברודי (בסיציליאנית: Munti Nèbbrudi; באיטלקית: Monti Nebrodi; בלטינית: Nebrōdēs montēs) הוא רכס הרים העובר לאורך צפון־מזרח סיציליה. יחד עם רכסי מדונייֶ ופְּלוריטני, הוא יוצר את שרשרת ההרים האפנינים הסיציליאניים.
הרכס עובר דרך רכס פְּלוריטני שבחלקו המזרחי של האי ועד למרגלות הרי מדונייֶ במערב, מול הים הטירני בצפון. הר אטנה, שממנו הוא מופרד על ידי הנהרות אלקנטרה וסימטו, מהווה את הגבול הדרומי של הרכס. כמה מפסגות הרכס נמצאות מעל 1,500 מטר כשהפסגות הגבוהות ביותר הן מונטה סורו (1,847 מטר) וסרה דל רה (1,754 מטר). הרכס מורכב ברובו מאבן חול וחרסית, אך הוא כולל גם תצורות אבן גיר, כמו רוקה דל קראסטו (Rocche del Crasto) שבו נמצאת מערת לאורו השופעת נטיפים וזקיפים. עיירות הממוקמות ברכס כוללות את טרוינה, ניקוסיה, מיסטרטה, ועוד מספר עיירות בנפת מסינה.
חלק נרחב מההרים ברכס מכוסים ביערות עבותים של עצי שעם במדרונות הנמוכים יותר. עם העלייה בגובה, עצי השעם מפנים את מקומם לעצי אלון ולאחר מכן לעצי אשור באזורים הגבוהים יותר. עצי טקסוס נפוצים גם הם ביערות האשור. באזורים רבים הושטח היער ליצירת שטחי מרעה הרריים.
הפארק הלאומי נברודי

ב-4 באוגוסט 1993 הפכו שטחים נרחבים ברכס לפארק לאומי. הפארק משתרע על פני 856.87 קמ"ר. הוא נוגע ברבים מהקומונות ההרריות בסיציליה והוא אחד הפארקים המוגנים הגדולים באי.
הערות שוליים

1 2 3 4  Preliminary notes on Heteroptera of the Nebrodi mountains, מאמר מאת copolia, כתב העת של המוזיאון הסלובני להיסטוריה של הטבע.
ערך זה הוא קצרמרבנושא גאוגרפיה של איטליה. אתם מוזמנים לתרום לוויקיפדיה ו.
רוקה דל קראסטו, כפי שהוא נראה מקומונת פיקארה
נוף נברודיני טיפוסי
מקדם פואסון

מוט נלחץ מתקצר אבל הרוחב שלו גדל
מקדם פואסון או יחס פואסון של חומר הוא גודל פיזיקלי חסר ממד המודד את עמידות החומר לעיוות, שערכו נע בדרך כלל בין 0.25 לבין 0.5. מסומן באות היוונית נוּ.
לפלדות הערך של מקדם פואסון הוא בסביבות 0.3. מקדם פואסון כמו גם מודול האלסטיות של החומר משתנים עם שינוי הטמפרטורה של החומר.
מקדם פואסון מציג את המעוות הרוחבי כתוצאה מהמעוות האורכי. זאת לעומת מודול האלסטיות שהוא ביטוי לקפיציות של החומר. כאשר מבצעים מבחן מתיחה או מבחן לחיצה של דגם החומר, הדגם מתארך או מתקצר בהתאם למתיחה או הלחיצה. בחתך הרוחב של הדגם מתרחש מעוות בכיוון הפוך ובשיעור שבין 25% עד 50% מהמעוות האורכי. היחס בין המעוות האורכי לבין המעוות הרוחבי הוא יחס פואסון או מקדם פואסון.
מקדם פואסון

\ \nu  - הוא יחס פואסון או מקדם פואסון
\varepsilon _{x} - הוא העיבור הצירי
\varepsilon _{y} - הוא העיבור הרוחבי
במוט המועמס למתיחה או ללחיצה, המעוות הוא ההתארכות היחסית:
L - אורך המוט
{\Delta L} - השינוי באורך
מצב מאמצים מרחבי ומצב מעוותים מרחבי

מאמץ מתיחה בכיוון x גורם למתיחת המוט בכיוון x, ולהתכווצות המוט בכיוונים הניצבים y,z בשעור המתקבל מהמכפלה של המאמץ בכיוון x במקדם פואסון. כך גם בכוונים y,z. חוק הוק המוכלל למצב מאמצים תלת-ממדי, מתקבל משלוש מתיחות חד-ציריות לכל אחד מהכיוונים ושימוש בעקרון הסופרפוזיציה:
כאשר:
\varepsilon \ _{x},\varepsilon \ _{y},\varepsilon \ _{z} הם מעוותים בכוונים המסומנים x,y,z
\ E הוא מודול האלסטיות של החומר
\sigma \ _{x},\sigma \ _{y},\sigma \ _{z} הם מאמצים בכוונים המסומנים x,y,z
\ \nu  הוא מקדם פואסון או יחס פואסון של החומר
מודול הגזירה

הקשר בין מודול האלסטיות לבין מודול הגזירה נתון על ידי הביטוי הכולל בתוכו את מקדם פואסון
\ E - מודול האלסטיות
\ G - מודול הגזירה
\ \nu  - מקדם פואסון
שינוי נפח

שינוי הנפח היחסי כתוצאה ממתיחת החלק הוא ביטוי התלוי בשינוי האורך היחסי ובמקדם פואסון. כאשר המעוותים קטנים, מתקיים:
כאשר:
\ V - הוא נפח החומר
\ \Delta V - הוא השינוי בנפח החלק
\ L - הוא האורך הראשוני של החלק לפני המעוות
\ \Delta L - הוא השינוי באורך החלק כתוצאה מהמעוות
\ \Delta L=L_{old}-L_{new}
שינוי רוחב

כאשר מוט בעובי או בקוטר d ובאורך L נתון למתיחה כך שהאורך שלו משתנה בשעור ΔL אזי הרוחב או הקוטר של המוט ישתנה בערך השלילי הנתון על ידי הביטוי המקורב להלן, ביטוי הנותן תוצאות טובות כאשר המעוותים ושינויי האורך והרוחב קטנים. המשמעות של הסימן השלילי היא שכאשר המוט מתארך, הרוחב או הקוטר שלו קטנים.
הביטוי המדויק המתאים למעוותים גדולים הוא:
כאשר:
\ d - הוא הקוטר או העובי הראשוני של החומר
\ \Delta d - הוא השינוי בקוטר החומר או השינוי בעובי
\ \nu  - הוא יחס פואסון או מקדם פואסון
\ L - הוא האורך הראשוני של החלק לפני המתיחה או הלחיצה
\ \Delta L - הוא השינוי באורך
חומרים אורטוטרופים

בחומרים שאינם אחידים בכל הכוונים כמו למשל קורת עץ לה תכונות שונות לאורך הסיבים ובניצב לסיבים למקדם פואסון יהיה ערך מספרי שונה בכל כוון. נשמר היחס בין מקדם פואסון לבין מודול האלסטיות:
כאשר:
\ E_{i} - הוא מודול האלסטיות בכיוון i
\ \nu _{jk} - הוא מקדם פואסון במישור jk
ערכים אפשריים למקדם פואסון

נתבונן בקבוע הראשון של לאמה. עבור הערכים  \ \nu =-1,\nu =0.5 נקבל:
הערכים שמקדם פואסון  \ \nu  יכול לקבל הם  \ -1<\nu <0.5.
ערכים של מקדם פואסון לחומרים שונים

| חומר | מקדם פואסון |
| --- | --- |
אלומיניום: 0,33
בטון: 0,20
יצקת ברזל: 0,21-0,26
זכוכית: 0,24
חרסית: 0,30-0,45
נחושת: 0,33
שעם: 0,00
מגנזיום: 0,35
פלב"ם: 0,30-0,31
גומי: 0,50
פלדה: 0,27-0,30
טיטניום: 0,34
חול: 0,20-0,45
לקריאה נוספת

G. Mavko, T. Mukerji, J. Dvorkin. The Rock Physics Handbook. Cambridge University Press, 2003, ISBN 0882754203
Timoshenko S.P, Strength of Materials, 3rd edition, Krieger Publishing Company, 1976.
S.P. Timoshenkoo & J.N. Goodier Theory of Elasticity, 3rd edition, International Student Edition, McGraw-Hill 1970. 1991.
Sybil P. Parker Editor in Chieh. McGraw-Hill Encyclopedia of Engineering, McGraw Hill Book Company 1983, ISBN 0-0704-5486-8
Shames I.H., Cozzarelli F.A., Elastic and inelastic stress analysis, Prentice-Hall, 1991, ISBN 1560326867
שינוי רוחב או קוטר המוט במתיחה
מצוות זכירת מעשה עמלק

| --- | --- |

"זכור את אשר עשה לך עמלק לא תשכח" על קיר בית הכנסת התוניסאי בעכו
 מקרא:  ספר דברים, פרק כ"ה, פסוקים י"ז–י"ט
 משנה תורה:  ספר שופטים, הלכות מלכים ומלחמות, פרק ה', הלכה ה'
 ספרי מניין המצוות:  ספר החינוך, מצווה תר"ג
מצוות זכירת מעשה עמלק היא מצווה המתייחסת לחובה לזכור את אשר עשה עמלק לבני ישראל בצאתם ממצרים. על פי חז"ל, החובה היא גם להזכיר זאת בפה, ועל כן קוראים בכל שנה את "פרשת זכור" בשבת זכור, השבת שלפני פורים. המצווה כוללת מצוות עשה ומצוות לא תעשה.